23.12.2014 Jurnalul Oficial al Uniunii Europene L 367/1 (Acte legislative) DECIZII DECIZIA NR. 940/2014/UE A CONSILIULUI din 17 decembrie 2014 privind regimul de impozitare aferent taxelor de andocare în regiunile ultraperiferice franceze CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 349, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Parlamentului European, hotărând în conformitate cu o procedură legislativă specială, întrucât: (1) Dispoziţiile tratatului, care se aplică regiunilor ultraperiferice ale Uniunii din care fac parte departamentele fran- ceze de peste mări, nu autorizează în principiu nicio diferență de impozitare între produsele locale şi cele prove- nind din Franța metropolitană sau din alte state membre. Cu toate acestea, articolul 349 din tratat prevede posibi- litatea introducerii unor măsuri specifice în favoarea acestor regiuni, având în vedere existența unor handicapuri permanente care afectează situația economică și socială a regiunilor ultraperiferice. (2) Astfel de măsuri specifice trebuie să țină seama de caracteristicile și de constrângerile speciale din respectivele regiuni, însă fără a afecta integritatea și coerența ordinii juridice a Uniunii, inclusiv în ceea ce priveşte piața internă și politicile comune. Caracterul permanent și combinarea dezavantajelor de care suferă regiunile ultraperi- ferice ale Uniunii astfel cum sunt menționate la articolul 349 din tratat (situarea la distanță mare față de conti- nent, dependența în ceea ce priveşte materiile prime și energia, obligația constituirii unor stocuri mai mari, dimensiunea redusă a pieței locale combinată cu dezvoltarea slabă a activităților de export etc.) determină creş- terea costurilor de producție şi, implicit, a prețurilor de cost ale produselor fabricate la nivel local, care, în lipsa unor măsuri specifice, ar fi mai puțin competitive faţă de cele provenind din afară, chiar dacă se iau în calcul taxele de transport către departamentele franceze de peste mări. În consecință, menținerea unei producții locale ar fi cu atât mai dificilă. Din acest motiv, este necesar să se ia măsuri specifice pentru a consolida industria locală, ameliorând competitivitatea acesteia. Până la 31 decembrie 2014, în vederea restabilirii competitivității produselor fabricate la nivel local, Decizia 2004/162/CE a Consiliului (/) autorizează Franţa să aplice scutiri de la taxa de andocare sau reduceri ale taxei de andocare pentru unele produse fabricate în regiunile ultraperiferice Guadelupa, Guyana, Martinica, REunion şi, de la 1 ianuarie 2014, Mayotte. Anexa la decizia menționată cuprinde lista produ- selor pentru care se pot aplica scutirile sau reducerile fiscale. În funcție de produse, diferența de impozitare între produsele fabricate la nivel local și celelalte produse nu poate depăși 10, 20 sau 30 de puncte procentuale. (3) Franţa a solicitat menținerea, ulterior datei de 1 ianuarie 2015, a unui mecanism similar celui conținut în Decizia 2004/162/CE. Franţa subliniază că dezavantajele enumerate anterior au un caracter permanent, că () Decizia 2004/162/CE a Consiliului din 10 februarie 2004 privind taxele de andocare în departamentele franceze de peste mări şi extin- derea perioadei de valabilitate a Deciziei 89/688/CEE OL 52,21.2.2004, p. 64).